Μιγκουέλ ντα Παζ

Ο Μιγκουέλ ντα Παζ (Σαραγόσα, 23 Αυγούστου 1498 - Γρανάδα, 19 Ιουλίου 1500) Ινφάντης της Πορτογαλίας και πρίγκιπας των Αστουριών, ήταν ο μοναδικός γιος και παιδί του Εμμανουήλ Α΄ της Πορτογαλίας με την πρώτη σύζυγό του Ισαβέλλα των Τραστάμαρα, κόρη του Φερδινάνδου Β΄ της Αραγωνίας.Fernández Álvarez 2003, σ. 387

Βιογραφία
Η μητέρα του απεβίωσε μία ώρα μετά την γέννηση του. Ο ίδιος ορίστηκε αμέσως κληρονόμος στην Πορτογαλία, στο Στέμμα της Αραγωνίας και στο Στέμμα της Καστίλης· κληρονόμησε τους παππούδες του Καθολικούς βασιλείς Φερδινάνδο και Ισαβέλλα.Downey 2014, σ. 331 Ο Μιγκουέλ ντα Παζ απεβίωσε σε ηλικία δύο ετών (19 Ιουλίου 1500) και τάφηκε στην Γρανάδα.Downey 2014, σ. 332 Τον Οκτώβριο του 1500 ο πατέρας του νυμφεύτηκε σε δεύτερο γάμο την μικρότερη αδελφή τής μητέρας του Μαρία των Τραστάμαρα· με τον γάμο αυτό θα γεννηθεί ο διάδοχός του Ιωάννης Γ΄ της Πορτογαλίας.Downey 2014, σ. 376

Οι ελπίδες των Καθολικών βασιλέων να ενωθούν όλα τα βασίλεια της Ιβηρικής σε ένα στέμμα, τερματίστηκαν με το τέλος του Μιγκουέλ. Η αδελφή τής μητέρας του Ιωάννα Α΄ της Καστίλης θα οριστεί διάδοχος του βασιλείου της Καστίλης, που θα κληρονομήσει ο γιος της Κάρολος Ε΄ της Γερμανίας από τον Οίκο των Αψβούργων. Η ένωση θα έρθει τελικά την περίοδο 1580-1640 με τον γιο τού Καρόλου Ε΄, τον Φίλιππο Β΄ της Ισπανίας, που θα γίνει ο πρώτος Αψβούργος βασιλιάς της Πορτογαλίας.

 Πρόγονοι  

Παραπομπές

Πηγές
Downey, Kirsten (2014). Isabella: the Warrior Queen. New York: Nan A. Talese/Doubleday. 
Fernández Álvarez, Manuel (2003). Isabel la Católica (in Spanish). Madrid: Espasa-Calpe, S.A.

Κατηγορία:Οίκος των Αβίς
Κατηγορία:Πρίγκιπες των Αστουριών